Source: https://www.kt.fi/sopimukset/kvtes/2017/liite-15-liukuva-tyoaika
Timestamp: 2020-05-25 21:12:19+00:00
Document Index: 25998635

Matched Legal Cases: ['kko ', 'kko\n', 'kko ', 'kko\n', 'kko ', 'kko\n']

Liite 15 Liukuva työaika | KT Kuntatyönantajat
Yleistyöaikaa (työaikaluvun 7 §:n mukainen työaika), toimistotyöaikaa (työaikaluvun 8 §:n mukainen työaika) ja eräiden asiantuntijoiden työaikaa (työaikaluvun 10 §:n mukainen työaika) tekevien viranhaltijoiden/työntekijöi­den säännöllinen työaika voidaan toimivaltaisen kunnallisen viranomaisen päätöksellä järjestää liukuvaksi.
Työaika voidaan järjestää liukuvaksi joko määräajaksi tai toistaiseksi. Liukuvan työajan käyttöä voidaan rajoittaa, muuttaa tai se voidaan lakkauttaa toimintojen tai muiden syiden niin vaatiessa.
Mikäli työaika on järjestetty päivittäiseksi liukuvaksi työajaksi, noudatetaan ainoastaan 1 ja 2 §:n määräyksiä.
Jos viranhaltija/työntekijä ei ole työaikaluvun 10 §:ssä mainitussa työaikajärjestelmässä, häneen ei sovelleta tämän liitteen määräyksiä, vaikka hänen työaikansa olisi 37 tuntia 30 minuuttia viikossa.
2 § Liukumamuodot
Liukuva työaika voidaan järjestää päivittäiseksi liukuvaksi työajaksi, jolloin säännöllisen työajan tulee täyttyä päivittäin tai tasoittuvaksi liukuvaksi työajaksi, jolloin säännöllisen työajan tulee täyttyä viikkona tai viikkoina määrätyn ajanjakson kuluessa, taikka tasoittumattomaksi liukuvaksi työajaksi, jolloin säännöllinen työaika voi ylittyä jatkuvasti enintään 20 tuntia (+saldo) tai alittua jatkuvasti enintään 6 tuntia (–saldo).
Viikkoa pidemmän tasoittuvan liukuvan työajan tai tasoittumattoman liukuvan työajan käytön edellytyksenä on koneellinen ajantarkkailu.
Kaikissa liukuvan työajan muodoissa tulee määrätä päivittäinen kiinteä työaika, joka on vähintään viiden tunnin pituinen, jollei toimivaltainen viranomainen erityisestä syystä toisin päätä.
Jos liukuva työaika päätetään ottaa käyttöön, toimivaltaisen viranomaisen pitää päättää
ketkä voivat käyttää liukuvaa työaikaa (voi koskea esimerkiksi vain osaa jonkin viraston viranhaltijoista tai työntekijöistä)
liukuvan työajan voimassaolosta (toistaiseksi tai määräajaksi)
liukuvasta työaikamuodosta (vain päivittäinen liukuma, tasoittuva tai tasoittumaton)
tasoittuvassa liukuvassa työajassa tasoittumisjakson pituudesta ja tasoittumattomassa (rajaamattomassa) liukuvassa työajassa säännöllisen työajan enimmäisylityksestä ja alituksesta (maksimisaldo +20 ja –6 tuntia)
päivittäisen liukuma-ajan enimmäismäärästä (esim. toimistotyöajassa klo 7–9 ja 15–18)
kiinteästä päivittäisestä työajasta (esim. toimistotyöajassa vähintään viisi tuntia klo 9–15 poisluettuna ruokatauko, jollei asianomainen viranomainen erityisestä syystä toisin päätä).
Toimivaltaisen viranomaisen päättämien liukuma-aikojen rajoissa viranhaltija/työntekijä voi pääsääntöisesti itse määrätä päivittäisen säännöllisen työaikansa alkamis- ja päättymisajankohdan, jollei lepotauoista tai välttämättömien virka-/työtehtävien suorittamisesta muuta aiheudu. Jos viranhaltija/työntekijä työskentelee tällöin esimerkiksi klo 18 jälkeen, ei erillistä iltatyökorvausta suoriteta.
Työnantajalla on työnjohto-oikeutensa nojalla oikeus tarvittaessa yksittäistapauksessa päättää, että viranhaltijan/työntekijän on oltava työssä tiettynä esimerkiksi liukuma-ajaksi sattuvana aikana. Lisäksi työnantaja voi tarvittaessa antaa lisä- ja ylityömääräyksen.
3 § Lisä- ja ylityö
Lisätyönä korvataan työ, jota viranhaltija/työntekijä tekee erillisen kirjallisen määräyksen perusteella säännöllisen työajan lisäksi, mutta joka ei ole ylityötä ja jota ei lueta liukuma-aikaa koskevien määräysten perusteella viranhaltijan/työntekijän hyväksi säännöllisenä työaikana.
Yleistyöajassa täyttä työaikaa tekevälle voi lisätyötä muodostua ainoastaan arkipyhäviikolla.
Ylityönä korvataan työ, jota viranhaltija/työntekijä suorittaa erillisen kirjallisen määräyksen perusteella ja joka ylittää tämän sopimuksen työaikaluvun 15 §:n 1 momentin mukaisen vuorokautisen ja/tai viikoittaisen taikka tasoittamisjakson ylityörajan ja jota ei lueta liukuma-aikaa koskevien määräysten perusteella viranhaltijan/työntekijän hyväksi säännöllisenä työaikana.
Liukuma-aikaa koskevien määräysten mukaan viranhaltijalle/työntekijälle luetaan säännöllisenä työaikana hyväksi työaika, joka luetaan hyväksi liukumasaldoon.
Koneellisessa ajantarkkailussa ei viranhaltijan/työntekijän säännölliseksi työajaksi lueta aikaa, joka ylittää säännöllisen työajan enimmäisylityksen.
Työnantaja voi myös määrätä, ettei lisä- tai ylityömää­räyksen voimassaoloaikana sovelleta liukuvan työajan määräyksiä.
4 § Virantoimituksen/työssäolon keskeytys tasoittuvassa liukuvassa työajassa ja palvelussuhteen päättyminen
Mikäli viranhaltijan virantoimitus/työntekijän työssäolo keskeytyy tasoittumisjakson aikana ja keskeytys jatkuu tasoittumisjakson loppuun, siirtyy työajan alitus tai ylitys seuraavaan tasoittumisjaksoon, jolloin viranhaltija on virantoimituksessa tai työntekijä työssä.
Mikäli tasoittumisjaksossa tai tasoittumattomassa (rajaamattomassa) liukuvassa työajassa säännöllinen työaika jää vajaaksi virka- tai työsuhteen päättyessä, vähennetään palkkauksesta vajaaksi jääneiden työtuntien osuus korottamattoman tuntipalkan mukaan.
Pe, 02/17/2017 - 13:50
KVTES 2018–2019 työaikaluku ja liite 18
Muuttuvatko ylityörajat KVTES 2017:n työajan pidennyksen vuoksi?
Vuorokautiset ylityörajat eivät muutu.
Yleistyöajassa, toimistotyöajassa ja eräiden asiantuntijoiden työajassa viikoittainen ylityöraja muuttuu seuraavasti:
Työaikamuoto​
KVTES 2014–2016
ylityöraja
KVTES 2017​
Yleistyöaika​ ​38 t 15 min / viikko ​38 t 45 min / viikko
​Toimistotyöaika ​38 t 15 min / viikko ​38 t 45 min / viikko
​Eräiden asiantuntijoiden työaika (entinen 37 t työaika) ​38 t 15 min / viikko 38 t 45 min / viikko
Jaksotyössä jakson ylityörajat muuttuvat seuraavasti:
Ylityöraja on koko jakson
enimmäistuntimäärä:
76 t 30 min / 2 viikon jakso
114 t 45 min / 3 viikon jakso
153 t / 4 viikon jakso 77 t 30 min / 2 viikkoa
116 t 15 min / 3 viikkoa
155 t / 4 viikkoa
Ennalta suunnitellussa
keskeytyksessä poissaolopäivä lyhentää säännöllistä työaikaa (ylityörajaa) 7 t 39 min.
Ennalta suunnitellussa keskeytyksessä poissaolopäivä lyhentää säännöllistä työaikaa (ylityörajaa) 7 t 45 min.
Poliittiset työtaistelut jatkuvat toistaiseksi kunta-alalla
Työaikalaki uudistuu ja tuo muutoksia myös kunta-alalle
Poliittinen työtaistelu on täysin kohtuuton kunta-alalle
Ylityöt eivät kovin yleisiä hoitajilla